ಅಲಂಗಾರ್ ಫಿರ್ಗಜ್

ಮೂಡಬಿದ್ರಿ ಥಾವ್ನ್ ದೋನ್ ಕಿಲೊ ಮೀಟರ್ ಕಾರ್ಕಳ್ ವೆಚ್ಯಾ ವಾಟೆರ್ ಅಸಾ. ರೊಜಾರ್ ಮಾಯೆಕ್ ಆನಿ ಬಾಳೊಕ್ ಜೆಜುಕ್ ಸಮರ್ಪುನ್ ದಿಲ್ಲಿ ಫಿರ್ಗಜ್.ಆಮ್ಚಾ ಫಿರ್ಗಜೆಂತ್ "೩೦೦ ಕುಟ್ಮಾಂ ಆನಿಂ ೧೧೮೭ ಸಾಂದೆ" ಅಸಾತ್. ವಾರಾಡ್ಯಾಂತ್ ಅಲಂಗಾರ್ ಫಿರ್ಗಜ್ ಚಡ್ ಬಳಾಧಿಕ್ ಫಿರ್ಗಜ್ ಮಣ್ ನಾಂವಾಡ್ಲ್ಯಾ.ಅಲಂಗಾರ್ ಫಿರ್ಗಜಿಂತ್ ೮ ವಾಡೆ ಅಸಾತ್.
ನವಿ ಕ್ರಿಸ್ತಾಂವ್.
ಅಲಂಗಾರ್ ಫಿರ್ಗಜಿಂತ್ ಕನ್ವೆಡ್ತರ್ ಜಾಲ್ಲಿ ೭೧ ನವಿಂ ಕ್ರಿಸ್ತಾಂವ್ ಕುಟ್ಮಾಂ ಅಸಾತ್.
ಪಂಗಡ್.
ಅಮ್ಚ್ಯಾ ಅಲಂಗಾರ್ ವಠಾರಾಂತ್ ನ್ಯೂ ಲೈಪ್ ಮಳ್ಳೊ ಪಂಗಡ್ ಅಸಾ.ಅನಿ ಕ್ರಿಸ್ತಾ ಜ್ಯೋತಿ ಮಳ್ಳೊ ಅನ್ಯೇಕ್ ಪಂಗಡ್ ಅಸಾ. ಅಲಂಗಾರ್ ಫಿರ್ಗಜಿಂತ್ ಕಾಲ್ದೊ ಲೋಕ್ ಕಳ್ಯಾಂಚಿ ಪುಲಾಂ ಕರ್ನ್ ತಾಂಚೆ ಜೀವನ್ ಸಾರ್ತಾತ್ ಅರ್ದೊ ಲೋಕ್ ಸಿಟಿಂನಿ ಕಾಮ್ ಕರ್ತಾತ್.
ಇತಿಹಾಸ್.
ಅಲಂಗಾರ್ ಫಿರ್ಗಜ್ ಸ್ಥಾಪನ್ ಕೆಲ್ಲೊ ಪಯ್ಲೊ ವಿಗಾರ್ ಫಾ|ಕೋರ್ಟಿ ೧೯೦೫ ಇಸ್ವೆಂತ್ ಅಲಂಗಾರ್ ಫಿರ್ಗಜಿಂತ್ ಲ್ಹಾನ್ ಶಿ ಕೊಲ್ವಾಚೆಂ ಗುಡ್ಸುಲ್ ಬಾಂದುನ್ ವಸ್ತಿ ಕೆಲಿ.ತಾಚೆಲಾಗಿಂ "ಕೆಂಪಿ ಘೊಡೊ" ಅಸ್‌ಲ್ಲೊ. ತಾಚ್ಯಾ ಪಯ್ಣಾಕ್ ವಾಪಾರ್ತಾಲೊ.೧೯೨೧ ಇಸ್ವೆಂತ್ ಹಾಂಗಾಸರ್ ಫಿರ್ಗಜ್ ಸ್ಥಾಪನ್ ಕೆಲಿ.೧೯೨೧ ಇಸ್ವೆಂತ್ ೩೬ ಭುರ್ಗ್ಯಾಂಕ್ ಘೆವ್ನ್ ದುಬ್ಳ್ಯಾ ದಾಕ್ಟಾಭುರ್ಗಾಂಕ್ ಮನೊನ್ ಸಾಂ.ತೊಮಾಸ್ ಇಸ್ಕೊಲ್ ಸ್ಥಾಪನ್ ಕೆಲೆಂ.೧೯೨೬ ಇಸ್ವೆಂತ್ ಫಾ|ಕೋರ್ಟಿ ದೆವಾಧೀನ್ ಜಾಲೊ.ತಾಚ್ಯಾ ನಂತರ್ ಫಾ.ಮೊನ್ಸಿಜೊರ್ ಪ್ರಾನ್ಸಿಸ್ ಎಲಿಯಾಸ್ ಡಿಸೋಜಾ ವಿಗಾರ್ ಜಾವ್ನ್ ಆಯ್ಲೊ.೧೯೩೭ ಇಸ್ವೆಂತ್ ಮೌಂಟ್ ರೋಜರಿ ಆಶ್ರಮ್ ಆನಿ ಆಸ್ಪತ್ರ್ ಸ್ಥಾಪನ್ ಜಾಲಿ. ಆಶ್ರಮಾಂತ್ ೧೦೦ ವಯ್ರ್ ಪ್ರಾಯ್ವಂತಾ ಆಸಾತ್.ಹ್ಯಾ ವಿಗಾರಾನ್ ೧೯೩೮ ಇಸ್ವೆಂತ್ ಪಯ್ಲಿ ಥಾವ್ನ್ ಪಾಂಚ್ವಿ ಮಣಸರ್ ಕ್ಲಾಸ್ ಸುರು ಕೆಲಿ. ಉಪ್ರಾಂತ್ ೧೯೫೨ ಇಸ್ವೆಂತ್ ಸೊವಿ,ಸಾತ್ವಿ,ಆಟ್ವಿ ಕ್ಲಾಸ್ ಸುರು ಕೆಲಿ.ಆಸ್ಪತ್ರೆಂತ್ ಧರ್ಮಾರ್ಥ್ ಚಿಕಿತ್ಸಾ ದೀವ್ನ್ ಅಸ್‌ಲ್ಲಿ ಹೆರ್ ಪಿಡೆಚಾಂಕ್ ಜಾತಿಚಾಂಕ್ ಮಳ್ಯಾರ್ ಮುಸ್ಲಿಂ,ಹಿಂದೂ,ಜೈನ್...ಚಿಕಿತ್ಸಾ ಕರ್ನ್ ವಕಾತ್ ದಿತಾಲಿಂ.&lt;br&gt;
ಉಪ್ರಾಂತ್ ೧೯೫೮ ಇಸ್ವೆಂತ್ ಥಾವ್ನ್ ೧೯೭೧ ಇಸ್ವೆಂತ್ ಮಣಸರ್ ಮಾ|ಬಾ|ಪ್ರಾನ್ಸಿಸ್ ಎಕ್ಸ್ ರೊಡ್ರಿಗಸ್ ವಿಗಾರ್ ಜಾವ್ನ್ ಸೆವಾ ದಿಲ್ಯಾ ಆನಿ ಇಸ್ಕೊಲಾ ಖಾತಿರ್ ಹೆರ್ ಗರ್ಜಾಂ ಖಾತಿರ್ ೧೯೬೨ ಇಸ್ವೆಂತ್ ಉಗ್ತೆ ಮೈದಾನ್ ಆನಿ ಸ್ಟೇಜ್ ಬಾಂದಾಯ್ಲಿ. ಉಪ್ರಾಂತ್ ೧೯೭೧ ಇಸ್ವೆಂತ್ ಥಾವ್ನ್ ೧೯೭೮ ಇಸ್ವೆಂತ್ ಮಣಸರ್ ಮಾ|ಬಾ|ಜೆ.ಎಸ್.ಟಿ.ರೊಡ್ರಿಗಸ್ ವಿಗಾರ್ ಜಾವ್ನ್ ಸೆವಾ ದಿಲ್ಯಾ.ಹ್ಯಾ ವಿಗಾರಾನ್ ಫಿರ್ಗಜಿಚೊ ೧೯೭೨ ಇಸ್ವೆಂತ್ ಪನ್ನಾಸ್ ವರ್ಸಾಚೊ ಜುಬ್ಲೆವ್ ಆಚರಣ್ ಕೆಲಾ. ಉಪ್ರಾಂತ್ ೧೯೭೮ ಇಸ್ವೆಂತ್ ಥಾವ್ನ್ ೧೯೮೩ ಇಸ್ವೆಂತ್ ಮಣಸರ್ ಮಾ|ಬಾ|ಗಿಲ್ಬರ್ಟ್ ಪಿಂಟೊ ವಿಗಾರ್ ಜಾವ್ನ್ ಸೆವಾ ದಿಲ್ಯಾ.ಉಪ್ರಾಂತ್ ೧೯೮೩ ಇಸ್ವೆಂತ್ ಥಾವ್ನ್ ೧೯೯೪ ಇಸ್ವೆಂತ್ ಮಣಸರ್ ಮಾ|ಬಾ|ಜೋನ್ ಎ ಪಿ ಮಿರಾಂದಾ,ಮಾ|ಬಾ|ಎಲ್.ಎಸ್.ಪಾಯ್ಸ್,ಮಾ|ಬಾ|ಆಂದ್ರು ರೊಡ್ರಿಗಸ್,ಮಾ|ಬಾ|ಮರಿಯಾಣ ಪಿಂಟೊ ಹಾಣಿಂ ವಿಗಾರ್ ಜಾವ್ನ್ ಸೆವಾ ದಿಲ್ಯಾ. ಉಪ್ರಾಂತ್ ೧೯೯೪ ಇಸ್ವೆಂತ್ ಥಾವ್ನ್ ೨೦೦೧ ಇಸ್ವೆಂತ್ ಮಣಸರ್ ಮಾ|ಬಾ|ಡೆನಿಸ್ ಕ್ಯಾಸ್ತೆಲಿನೊ ಹಾಣಿಂ ಸಾಂ.ತೊಮಾಸ್ ಪ್ರೈಮರಿ ಇಸ್ಕೊಲ್ ಕನ್ನಡ ಮಿಡಿಯಂ ೨೧ ಫೆಬ್ರವರಿ ೧೯೯೬ ಂತ್ ಪ್ಲಾಟಿನಂ ಜುಬ್ಲೆವ್ ಆಚರಣ್ ಕೆಲ್ಲ್ಯಾ ಆನಿ ಹಾಲ್ ಬಾಂದುನ್ ಉದ್ಗಾಟನ್ ಕೆಲಾ.೧೯೯೭ ಇಸ್ವೆಂತ್ ಜೂನ್ ೨ವೆರ್ ಇಂಗ್ಲೀಷ್ ಮಿಡಿಯಂ ಇಸ್ಕೊಲ್ ಉಗ್ತಾವಣ್ ಕೆಲೆಂ ಆನಿ ೨೦೦೧ ಮೇಯಾಚಾ ೩೧ ತಾರಿಕೆರ್ ಹೈಸ್ಕೊಲ್ ಉಗ್ತಾವಣ್ ಕೆಲೆಂ.&lt;br&gt;
೨೦೦೧ ಇಸ್ವೆಂತ್ ಥಾವ್ನ್ ೨೦೦೨ ಇಸ್ವೆಂತ್ ಮಣಸರ್ ಮಾ|ಬಾ|ಓಸ್ವಲ್ಡ್ ಲಸ್ರಾದೊ ಆನಿ ಮಾ|ಬಾ|ಮೊನ್ಸಿಜೊರ್ ಎಡ್ವಿನ್ ಪಿಂಟೊ ವಿಗಾರ್ ಜಾವ್ನ್ ಸೆವಾ ದಿಲ್ಯಾ.೨೦೦೨ ಇಸ್ವೆಂತ್ ಥಾವ್ನ್ ೨೦೧೦ ಇಸ್ವೆಂತ್ ಮಣಸರ್ ಮಾ|ಬಾ|ವಿನ್ಸೆಂಟ್ ಡಿಸೋಜಾ ವಿಗಾರ್ ಜಾವ್ನ್ ಸೆವಾ ದಿಲ್ಯಾ. ಬಾಳೊಕ್ ಜೆಜುಚೆ ಗ್ರೊಟ್ಟೊ ಆನಿ ಸಾಂಜೆಚೆ ನೊವೆನ್ ಸುರು ಕೆಲೆ ಆನಿ ಇಸ್ಕೊಲಾಚಾ ಅಭಿವ್ರದ್ದಿ ಖಾತಿರ್ ಕಂಪ್ಯೂಟರ್ ಕ್ಲಾಸ್,ಕಾರಾಟೆ, ಭಾರತನಾಟ್ಯಂ,ಕೆರಾಂಬ್ ಬೊರ್ಡ್, ಯೋಗಾ ಆನಿ ಬ್ಯಾಂಡಾಚಿ ಕ್ಲಾಸ್ ಆನಿ ಎಕ್ ಸ್ಕೂಲ್ ಬಸ್ಸ್,ಇಸ್ಕೊಲಾ ಖಾತಿರ್ ಮಾಂಡುನ್ ಹಾಡ್‌ಲ್ಲಿ ಯೋಜನಾ ಜಾವ್ನ್‌ಸಾತ್.ತಿಂ ಯೋಜನಾಂ ಮುಕಾರ್ಸುನ್ ಅಸಾತ್ ಆನಿ ಸುಫಳ್ ಜಾಲ್ಯಾಂತ್.೨೦೧೦ ಇಸ್ವೆಂತ್ ಥಾವ್ನ್ ೨೦೧೭ ಇಸ್ವೆಂತ್ ಮಣಸರ್ ಮಾ|ಬಾ|ಬಾಜಿಲ್ ವಾಸ್ ವಿಗಾರ್ ಜಾವ್ನ್ ಸೆವಾ ದಿಲ್ಯಾ. ಸುಕ್ರಾರಾಚಿ ೩ ನೊವೆನಾಂ,ಮೀಸ್ ಆನಿ ಆರಾಧನ್ ಆನಿ ದೊನ್ಪಾರಾಚೆಂ ಭಕ್ತಿಕಾಂಕ್ ಜೆವಾಣ್,ಆರಾಧಾನಾಚೆಂ ಕೂಡ್ ಉಗ್ತಾವಣ್,ನವೆಂ ಭಕ್ತಿಕ್ ವಸ್ತುಚೆಂ ಸ್ಟೋಲ್ ಉಗ್ತಾವಣ್,ಇಸ್ಕೊಲಾಕ್ ೫ ಬಸ್ಸಾಂಚಿ ವ್ಯವಸ್ಥಾ.೨೦೧೪ ಇಸ್ವೆಂತ್ ವಿಗಾರಾಚೆಂ ಘರ್ ಆನಿ ಘರಾಚಾ ವಯ್ರ್ ಹೊಲ್ ಉಗ್ತಾವಣ್,ಪರ್ನೆ ಇಸ್ಕಾಲ್ ಕಾಡ್ನ್ ನವೆಂ ಪ್ರೈಮರಿ ಇಸ್ಕೊಲ್ ಬಾಂದಾಪ್ ಆನಿ ೫ ಹಾಜರ್ ಲೊಕಾನ್ ಬಸ್ಚೆಬರಿ ವಿಶಾಲ್ ಉಗ್ತೆ ಮೈದಾನ್,ಇಗರ್ಜಿಚಾ ದೆಗೆರ್ ಸುಕ್ರಾರಾ ದನ್ಪಾರಾಚಾ ಲೊಕಾಕ್ ಜೇಂವ್ಕ್ ಸಿಮಿಟ್ ಶೀಟ್ ಗಲ್ಲೆ ಸ್ಟೇಜ್ ಆನಿ ಮೈದಾನ್ ಆಶೆಂ ಆತ್ಮೀಕ್ ಭಕ್ತಿಪಣಾಚೊ ವಿಗಾರ್ ಮಣ್ ನಾಂವಾಡ್‌ಲ್ಲೊ ಜಾವ್ನಾಸಾ.
ಉಪ್ರಾಂತ್ ೨೦೧೭ ಥಾವ್ನ್ ೨೦೧೦ ಇಸ್ವೆಂತ್ ಮಣಸರ್ ಮಾ|ಬಾ|ಸುನಿಲ್ ವೇಗಸ್ ವಿಗಾರ್ ಜಾವ್ನ್ ಸೆವಾ ದಿಲ್ಯಾ.ಅತಾಂ ಪ್ರಸ್ತುತ್ ೨೦೧೮ ಜೂನ್ ೧೧ ತಾರಿಕೆರ್ ಥಾವ್ನ್ ಮಾ|ಬಾ| ವಾಲ್ಟರ್ ಡಿಸೋಜ ಫಿರ್ಗಜಿಚಿ ಆನಿ ಇಸ್ಕಾಲಾಚಿ ಅಭಿವ್ರದ್ದಿ ಆನಿ ಸೆವಾ ದೀವ್ನ್ ಅಸಾತ್.
ಧಾರ್ಮಿಕಾಂ.
ಆಮ್ವ್ಯಾ ಫಿರ್ಗಜಿಂತ್ ೪ ಕೊವೆಂತಾಂನಿ ಧಾರ್ಮಿಕಾ ವಾವ್ರ್ ದೀವ್ನ್ ಆಸಾತ್.
ಆಮ್ವ್ಯಾ ಫಿರ್ಗಜಿಂತ್ ರೆದೆಂಪ್ತೊರಿಸ್ತ್ ಯಾಜಕ್ ವಸ್ತಿ ಕರ್ನ್ ಆಸಾತ್.
ಸಂಸ್ಕೃತಿ.
ಹಾಂಗಾಚೊ ಲೋಕ್ ಕೊಂಕ್ಣಿ ಸಂಸ್ಕೃತಿ ವಾಪಾರ್ತಾ.
ಮನೋರಂಜನ್.
ಕ್ರಿಸ್ಮಸ್ ಫೆಸ್ತಾ ವೆಳಾ ಘರಾ-ಘರಾಂನಿ ಸಂತಕ್ಲೋಸ್,ಕ್ರಿಸ್ಮಸ್ ನೈಟ್.